تورکیه ده ینگی تور کرونا ویروس (کووید 19) گه قرشی ایملنگن کیشی لرنینگ سانی 4 میلیون دن آشدی.
کرونا ویروس بیلیم کینگشی توصیه لری دایره سیده, انیقلنگن "کووید 19 واکسینی ملی ستراتیژی سی" گه کوره, 13 جنوری ده تورکیه ده ساغلیق نی سقلش وزیری فخرالدین کوجه و کینگش اعضا لری ایملندی.
کیین ایسه 14 جنوری ده تورکیه ده ساغلیق پرسونلی نی ایملش پروسه سی باشله دی.
ساغلیق نی سقلش وزیرلیگی تامانیدن بیریلگن بیاناتگه کوره, حاضرگه چه ایملنگن کیشی لرنینگ سانی 4 میلیون 197 مینگ دن آشدی.
بیر مرته ایملنگن لرنینگ سانی 3 میلیون 600 مینگ و ایککینچی مرته ایملنگن لرنینگ سانی ایسه 570 مینگ دن آشدی.
ساغلیق نی سقلش وزیری فخرالدین کوجه, کرونا ویروس گه قرشی واکسین پروسه سی  بیلن علاقه لی تویتر آرقه لی بیانات بیردی.
کوجه, "بوگون 500 مینگ دن آرتیق کیشی نی ایمله یمیز.  ایملنگن کیشی لرنینگ سانی آشگن سری حیاتی میزده گی سئوالیه اشارت لری آزه یه دی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
